23.05.2017

***Președintele ANFP, Cristian Bitea, prezent la conferința internațională TPAP de la Chișinău***

Știre

Vineri, 19 mai 2017, președintele ANFP, Cristian Bitea, a participat la Conferinţa internaţională “*Teoria și practica administrării publice (TPAP – 2017)*”, organizată la Chişinău de către Academia de Administrare Publică din Republica Moldova.

Participarea ANFP la conferință a fost o activitate inclusă în Planul de acțiuni pe anul 2017 pentru punerea în aplicare a *Acordului de cooperare* în domeniul managementului funcției publice și al funcționarilor publici, încheiat între cele două instituții, şi aprobat prin Hotărâre a Guvernului în anul 2012.

Evenimentul a reunit reprezentanți ai mediului academic, ai administrației publice centrale şi locale şi experţi în domeniu, din Republica Moldova, România, Ucraina, Republica Cehă, Germania.

***“Sunt convins că astfel de evenimente reprezintă punți de colaborare pentru îmbunătățirea activității administrației publice și, totodată, excelente oportunități de a aduce în prim-plan teme de interes comun. Felicit Academia de Administrare Publică pentru continuitate, pentru implicarea cu care de 24 de ani, contribuie la profesionalizarea resursei umane în administrația publică moldavă. Pentru a gestiona responsabil sistemul instituțional public, este important să avem instrumente de lucru şi mijloace de acțiune eficiente, existența unei școli de administrație fiind o condiție specifică determinantă”*,** **a fost mesajul președintelui ANFP, Cristian BITEA.**

***Direcţia Comunicare şi Relaţii Internaţionale***

**comunicare@anfp.gov.ro**

**Tel./fax: 0374 11 27 55**